3.1 รายงานคณะกรรมการตรวจสอบ

เรียน ท่านผู้ถือหุ้น

คณะกรรมการตรวจสอบของบริษัท พรีเชียส ชิพปิ้ง จำกัด (มหาชน)
ประกอบด้วยกรรมการอิสระจำนวน 3 ท่านได้แก่ พลตำรวจโท เกียรติศักดิ์ ประภาวัต
ประธานคณะกรรมการตรวจสอบ พลเรือเอก ดร. อำนาจ จันทนมัฎฐะ และนายสุพัฒน์ ศิวะศรีอำไพ
เป็นกรรมการตรวจสอบ
คณะกรรมการตรวจสอบได้ปฏิบัติหน้าที่ตามกฎบัตรคณะกรรมการตรวจสอบที่ได้รับอนุมัติจากคณะกรรมการบริษัทฯ
และตามข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์
รวมทั้งตลาดหลักทรัพย์แห่งประเทศไทย ซึ่งสรุปได้ดังต่อไปนี้

ในปี 2550 ได้จัดให้มีการประชุมคณะกรรมการตรวจสอบอย่างสม่ำเสมอ
เพื่อพิจารณาสอบทานงบการเงินของบริษัทฯ
และบริษัทย่อยและคณะกรรมการตรวจสอบได้ประชุมร่วมกับผู้สอบบัญชีภายนอกทุกไตรมาส
เพื่อรับฟังคำชี้แจงเกี่ยวกับรายงานของผู้สอบบัญชี
ผลการตรวจสอบงบการเงินและข้อเสนอแนะเกี่ยวกับมาตรฐานการบัญชีที่เกี่ยวข้อง
คณะกรรมการตรวจสอบมีความเห็นว่าบริษัทฯ
มีกระบวนการจัดทำและการเปิดเผยข้อมูลในงบการเงินที่ถูกต้อง เพียงพอและเป็นที่เชื่อถือได้

คณะกรรมการตรวจสอบได้ร่วมปรึกษากับผู้ตรวจสอบภายในเกี่ยวกับขอบเขตความรับผิดชอบและหน้าที่ของฝ่ายตรวจสอบภายในและได้อนุมัติแผนงานการตรวจสอบของฝ่ายตรวจสอบภายใน
ในปี 2550 ฝ่ายตรวจสอบภายในได้ทำการประเมิน
ความเสี่ยงและกลไกการควบคุมภายในสำหรับทุกแผนกของบริษัทฯ
ตรวจสอบด้านการปฏิบัติงานสำหรับบางแผนก ตรวจสอบ
รายการที่อาจมีความขัดแย้งทางผลประโยชน์และตรวจสอบการปฏิบัติตามกฎ ระเบียบ ข้อบังคับ
รวมทั้งกฎหมายต่างๆ ที่เกี่ยวข้อง กับบริษัทฯ
ซึ่งได้แก่การปฏิบัติตามกฎระเบียบที่เกี่ยวข้องทางภาษีอากร
รวมทั้งได้ดำเนินการติดตามผลการตรวจสอบ และนำผลการตรวจสอบและคำเสนอแนะต่างๆ
ได้มีการพูดคุยกับเจ้าหน้าที่ที่เกี่ยวข้องและผู้บริหารและได้รายงานผลการ
ตรวจสอบต่อคณะกรรมการตรวจสอบ

คณะกรรมการตรวจสอบมีความเห็นว่าบริษัทฯ
มีระบบการควบคุมภายในที่เหมาะสมเพียงพอและไม่มีจุดบกพร่องที่มี สาระสำคัญ

คณะกรรมการตรวจสอบมีความเห็นว่าบริษัทฯ ได้ปฏิบัติตามกฎหมายและข้อกำหนดที่เกี่ยวข้องโดยตรง
ต่อการดำเนินการ ซึ่งกฎหมายหลักที่เกี่ยวข้องเหล่านี้ก็คือ พระราชบัญญัติบริษัทมหาชนจำกัด
ประมวลรัษฎากร พระราชบัญญัติเรือไทย
พระราชบัญญัติหลักทรัพย์และตลาดหลักทรัพย์และประกาศตลาดหลักทรัพย์แห่งประเทศไทย

ฝ่ายตรวจสอบภายในได้สอบทานรายการที่เกี่ยวโยงกันตามประกาศคณะกรรมการตลาดหลักทรัพย์แห่งประเทศไทย
เรื่อง “การเปิดเผยข้อมูลและการปฏิบัติการของบริษัทจดทะเบียนในรายการที่เกี่ยวโยงกัน (ฉบับที่
2) พ.ศ. 2547” ผลการสอบทานพบว่า บริษัทฯ มีรายการที่เกี่ยวโยงกันจำนวน 3 รายการ
โดยเป็นรายการที่เกี่ยวโยงกันประเภทที่ 2 จำนวน 2 รายการและเป็นรายการ
ที่เกี่ยวโยงกันประเภทที่ 3 จำนวน 1 รายการ ตามความหมายของประกาศฉบับดังกล่าว
ค่าตั๋วเครื่องบินและค่าใช้จ่ายในการติดตั้ง
และซ่อมบำรุงรักษาเครื่องปรับอากาศที่สำนักงานบริษัทฯและบริษัทย่อย
และที่คอนโดมิเนียมของบริษัทย่อย จัดอยู่ในรายการ ที่เกี่ยวโยงกันประเภทที่ 2
ซึ่งเป็นรายการสนับสนุนธุรกิจปกติของบริษัทฯ ในขณะที่ค่าเช่าสำนักงานจัดอยู่ในรายการ
ที่เกี่ยวโยงกันประเภทที่ 3 คือรายการเช่าหรือให้เช่าอสังหาริมทรัพย์ระยะสั้น
ซึ่งรายละเอียดของรายการดังกล่าวได้อธิบายไว้แล้ว ภายใต้หัวข้อเรื่อง “รายการที่เกี่ยวโยงกัน”
ในรายงานประจำปีฉบับนี้ ผลการสอบทานได้เสนอต่อคณะกรรมการบริษัทฯเพื่อทราบ
ในการประชุมคณะกรรมการบริษัทฯ ครั้งที่ 1/2551 เมื่อวันที่ 12 กุมภาพันธ์ 2551
ซึ่งคณะกรรมการตรวจสอบและคณะกรรมการ บริษัทฯ
มีความเห็นว่ารายการที่เกี่ยวโยงกันดังกล่าวมีความ ยุติธรรมและเพื่อผลประโยชน์สูงสุดของบริษัทฯ

ในระหว่างปี 2550 ฝ่ายตรวจสอบภายใน
ได้ทำการสอบทานรายการเกี่ยวกับการได้มาซึ่งสินทรัพย์ของบริษัทฯ
เพื่อเป็นไปตามประกาศคณะกรรมการตลาดหลักทรัพย์แห่งประเทศไทย เรื่อง
การเปิดเผยข้อมูลและการปฏิบัติการของบริษัท จดทะเบียนในการได้มาหรือจำหน่ายไปซึ่งสินทรัพย์
พ.ศ. 2547 และคณะกรรมการตรวจสอบได้แสดงความเห็นและจัดทำรายงาน
แสดงความเห็นเสนอต่อที่ประชุมผู้ถือหุ้นเพื่อออกเสียงลงคะแนนสนับสนุนต่อรายการทำสัญญาสั่งต่อเรือใหม่
จำนวน 12 ลำ มูลค่า 360 ล้านเหรียญสหรัฐ
(ตามที่ได้รับการอนุมัติจากมติที่ประชุมคณะกรรมการบริษัทฯ ครั้งที่ 6/2550 เมื่อวันที่ 23 กรกฎาคม
2550) ส่วนรายงานจากที่ปรึกษาทางการเงินอิสระ คือ บริษัทหลักทรัพย์ ซีมิโก้ จำกัด (มหาชน)
ซึ่งเป็นผู้สอบทาน ความสมเหตุสมผล
ประโยชน์ของการทำรายการและความเป็นธรรมของราคาและเงื่อนไขของรายการ
คณะกรรมการตรวจสอบเห็นว่าสัญญา สั่งต่อเรือมีความสมเหตุสมผลและก่อให้เกิดประโยชน์ต่อบริษัทฯ
และความเห็นของคณะกรรมการตรวจสอบ สอดคล้องกับ
รายงานแสดงความเห็นของที่ปรึกษาทางการเงินอิสระ

ปกติการประชุมคณะกรรมการตรวจสอบจะมีขึ้นก่อนการประชุมคณะกรรมการบริษัทฯ
ทั้งนี้เพื่อให้รายงานการประชุม
ของคณะกรรมการตรวจสอบซึ่งประชุมร่วมกับผู้ตรวจสอบภายในและผู้สอบบัญชีภายนอก
สามารถส่งให้คณะกรรมการก่อนการ ประชุมคณะกรรมการบริษัทฯ เพื่อให้คณะกรรมการบริษัทฯ
รับทราบและรับคำแนะนำต่าง ๆ จากคณะกรรมการบริษัทฯ

คณะกรรมการตรวจสอบมีการพูดคุยกับผู้ตรวจสอบภายในอย่างสม่ำเสมอถึงประเด็นต่างๆ
ที่ผู้ตรวจสอบภายในตรวจพบ จากการตรวจสอบและมีการจัดประชุมคณะกรรมการตรวจสอบ
การประชุมคณะกรรมการตรวจสอบแต่ละครั้งจะใช้เวลาประมาณ 2 ชั่วโมง โดยในปี 2549 และ
2550 คณะกรรมการตรวจสอบมีการประชุมตามวาระปกติจำนวน 4 ครั้งและไม่มีการประชุม
ตามวาระพิเศษ โดยการเข้าร่วมประชุมของกรรมการตรวจสอบแต่ละท่านสรุปได้ดังนี้

การเข้าร่วมประชุม / การประชุมทั้งหมด (ครั้ง)

รายชื่อคณะกรรมการตรวจสอบ ปี 2550 ปี 2549

การประชุมตามวาระปกติ การประชุมตามวาระปกติ

  1. พลตำรวจโท เกียรติศักดิ์ ประภาวัต 4/4 4/4

  2. พลเรือเอก ดร.อำนาจ จันทนมัฎฐะ 4/4 4/4

  3. นายสุพัฒน์ ศิวะศรีอำไพ 4/4 3/4

การประชุมคณะกรรมการตรวจสอบครั้งที่ 1/2551 เมื่อวันที่ 6 กุมภาพันธ์ 2551
ได้มีการพิจารณาเรื่องการแต่งตั้ง ผู้สอบบัญชีภายนอกและมีมติเพื่อเสนอการแต่งตั้งผู้สอบบัญชี
จากบริษัท สำนักงาน เอินส์ท แอนด์ ยัง จำกัด เป็นผู้สอบบัญชี ของบริษัทฯ และบริษัทย่อย
สำหรับรอบระยะเวลาบัญชี สำหรับปี 2551 ดังนี้

1. นายชยพล ศุภเศรษฐนนท์ (ผู้สอบบัญชีรับอนุญาตเลขทะเบียน 3972)
เป็นผู้สอบบัญชีแทนนางสาวสุมาลี รีวราบัณฑิต ซึ่งได้เป็นผู้สอบบัญชีของบริษัทฯ ตั้งแต่ปี 2546 จนถึงปี
2550 และปีปัจจุบันจะไม่สามารถถูกแต่งตั้งได้
ตามหลักเกณฑ์ของสำนักงานคณะกรรมการกำกับหลักทรัพย์และตลาดหลักทรัพย์
เนื่องจากนางสาวสุมาลี รีวราบัณฑิต ได้เป็น ผู้สอบบัญชีของบริษัทฯ เป็นระยะเวลา 5 ปีติดต่อกัน
ซึ่งครบตามวาระสูงสุด ตามหลักเกณฑ์ของสำนักงานคณะกรรมการกำกับ
หลักทรัพย์และตลาดหลักทรัพย์

2. นางสาววิสสุตา จริยธนากร (ผู้สอบบัญชีรับอนุญาตเลขทะเบียน 3853)

3. นางสาวรุ้งนภา เลิศสุวรรณกุล (ผู้สอบบัญชีรับอนุญาตเลขทะเบียน 3516)

โดยกำหนดให้ผู้สอบบัญชีคนใดคนหนึ่งข้างต้น
ที่มีคุณสมบัติในการปฏิบัติหน้าที่ตรวจสอบและแสดงความเห็นต่อ
งบการเงินของบริษัทฯและบริษัทย่อยได้
และในกรณีที่ผู้สอบบัญชีคนใดคนหนึ่งดังกล่าวไม่สามารถปฏิบัติงานได้ ให้บริษัท สำนักงาน เอินส์ท
แอนด์ ยัง จำกัด มีอำนาจแต่งตั้งผู้สอบบัญชีอื่นที่มีคุณสมบัติและมีความสามารถของบริษัท สำนักงาน
เอินส์ท แอนด์ ยัง จำกัด มาปฏิบัติหน้าที่ตรวจสอบและแสดงความเห็นต่องบการเงินของบริษัทฯ
และบริษัทย่อยแทน

บริษัท สำนักงาน เอินส์ท แอนด์ ยัง จำกัด
เป็นบริษัทตรวจสอบบัญชีที่มีชื่อเสียงเป็นที่ยอมรับโดยทั่วไป มีความเป็นอิสระ
และมีผลการปฏิบัติงานสำหรับปีที่ผ่านมาเป็นที่น่าพึงพอใจ โดยบริษัท สำนักงาน เอินส์ท แอนด์ ยัง
จำกัด เป็นผู้สอบบัญชีภายนอกของบริษัทฯ และบริษัทย่อยที่จดทะเบียนในประเทศไทย ตั้งแต่ปี 2544

ที่ประชุมคณะกรรมการตรวจสอบได้พิจารณาค่าตอบแทนการสอบบัญชีของผู้สอบบัญชีภายนอกสำหรับปี
2551 จำนวน เงินไม่เกิน 5.25 ล้านบาท แยกต่างหากจากค่าใช้จ่ายเบ็ดเตล็ด (ปี 2550:
ค่าสอบบัญชีจำนวน 5.15 ล้านบาท) ซึ่งจะได้เสนอ ให้ผู้ถือหุ้นของบริษัทฯพิจารณาอนุมัติ
และที่ประชุมคณะกรรมการตรวจสอบยังได้พิจารณาค่าตอบแทนจากการให้บริการ ด้านอื่นๆ
ซึ่งไม่เกี่ยวข้องกับการสอบบัญชี จำนวนเงินไม่เกิน 0.55 ล้านบาท (ปี 2550 : 0.55 ล้านบาท)

ในนามคณะกรรมการตรวจสอบ

ของบริษัท พรีเชียส ชิพปิ้ง จำกัด (มหาชน)

[]

พล.ต.ท.เกียรติศักดิ์ ประภาวัต

ประธานคณะกรรมการตรวจสอบ

12 กุมภาพันธ์ 2551

3.2 : รายงานการแปลงค่าเป็นเงินเหรียญดอลล่าร์สหรัฐอเมริกา

รายงานแปลงค่าเป็นสกุลเงินเหรียญดอลล่าร์สหรัฐอเมริกา

บริษัท พรีเชียส ชิพปิ้ง จำกัด (มหาชน) (“บริษัทฯ”)
ได้แนบงบการเงินปรับปรุงในรูปดอลล่าร์สหรัฐ ของบริษัท พรีเชียส ชิพปิ้ง จำกัด (มหาชน)
และบริษัทย่อย สำหรับงวดปีสิ้นสุดวันที่ 31 ธันวาคม 2550
และนโยบายในการปรับปรุงงบการเงินสกุลไทยบาท
เป็นสกุลดอลล่าร์สหรัฐอเมริกาเพื่อเป็นข้อมูลแก่ท่าน

-   ความเป็นมา

การแปลงค่างบการเงินได้จัดทำขึ้นจากข้อมูลงบการเงินสกุลไทยบาทซึ่งได้ตรวจสอบแล้วโดยผู้สอบบัญชีของบริษัทฯ
และงบการ เงินแปลงค่าในรูปสกุลดอลล่าร์สหรัฐนี้ได้สอบทานและรับรองแล้วโดย นักบัญชีอิสระ –
เบเคอร์ ทิลลี่ คอร์ปอเรท แอ็ดไวเซอรี่ เซอร์วิสเซส (ประเทศไทย) จำกัด (เดิมชื่อ บริษัท
เบเคอร์ ทิลลี่ เอฟ เอ เอส (ประเทศไทย) จำกัด) บริษัทฯ
เห็นว่ามีความจำเป็นที่จะต้องจัดทำงบการเงินแปลงค่าในรูปสกุลดอลล่าร์สหรัฐอเมริกาให้แก่นักลงทุน
เนื่องจากงบการเงินดังกล่าวจะแสดงให้เห็นฐานะทางการเงินที่ถูกต้องของบริษัทฯ
เนื่องจากโดยพื้นฐานแล้ว บริษัทฯจะซื้อและขายสินทรัพย์ในการเดินเรือของบริษัทฯ
ทั้งหมดด้วยเงินสกุลดอลล่าร์สหรัฐอเมริกา และรายได้จากการเดินเรือทั้งหมดของบริษัทฯ
จะได้รับเป็นสกุลเงินดอลล่าร์สหรัฐ อเมริกาด้วย ซึ่งถือว่ามากกว่าร้อยละ 98
ของสินทรัพย์รวมและรายได้รวม ในทางเดียวกันหนี้เงินกู้ทั้งหมดและค่าใช้จ่ายส่วนใหญ่ของบริษัทฯ
จะเกิดขึ้นในรูปสกุลเงินดอลล่าร์สหรัฐอเมริกา
ดังนั้นจึงไม่เกิดความสมดุลในงบดุลของบริษัทฯซึ่งสินทรัพย์บางส่วน(เรือเดินทะเล ซึ่งได้ซื้อก่อนวันที่1
กรกฏาคม 2540) ของบริษัทฯ ถูกบันทึกเป็นเงินบาทตามอัตราแลกเปลี่ยน ณ วันที่ซื้อมาในอดีต
(ที่อัตราแลกเปลี่ยนประมาณ 25-26 บาท ต่อ 1 ดอลล่าร์สหรัฐอเมริกา)
ในขณะที่หนี้สินถูกบันทึกเป็นเงินบาทตามอัตราแลกเปลี่ยน ณ วันสิ้นปีนี้ (ที่อัตราแลกเปลี่ยนประมาณ
33.89 บาท ต่อ 1 เหรียญดอลล่าร์สหรัฐ)
การบันทึกด้วยวิธีดังกล่าวทำให้มูลค่าของสินทรัพย์ต่ำกว่ามูลค่าจริงเมื่ออยู่ในรูปสกุลเงินบาท
เนื่องจากอัตราแลกเปลี่ยนสำหรับการแปลงค่าสินทรัพย์(เรือ) จากสกุลเงินดอลล่าร์สหรัฐอเมริกา
เป็นสกุลเงินบาทยังคงใช้อัตราแลกเปลี่ยน ณ เวลาที่ได้มีการซื้อเรือเข้ามา

เนื่องจากสินทรัพย์ถาวรเกือบทั้งหมดของบริษัทฯซึ่งมีมูลค่าเป็นเงินสกุลดอลล่าร์สหรัฐอเมริกา
การปรับปรุงสินทรัพย์ถาวรให้อยู่ในรูปสกุลเงินดอลล่าร์สหรัฐอเมริกาซึ่งเป็นราคา ณ
วันที่ซื้อมาในอดีตจึงเป็นการกำจัดความไม่สมดุลระหว่างมูลค่าสินทรัพย์และหนี้สินดังกล่าวข้างต้น

ยิ่งไปกว่านั้น จากที่ได้กล่าวมาแล้วข้างต้น เนื่องจากส่วนหนึ่งในสัญญาให้สินเชื่อต่างๆ บริษัทฯ
มีหน้าที่ต้องจัดทำงบการเงิน ในรูปสกุลดอลล่าร์สหรัฐอเมริกาให้เจ้าหนี้ทั้งหลาย
และคำนวณอัตราส่วนทางการเงินต่างๆ
ตามข้อตกลงในสัญญาโดยใช้ข้อมูลจากงบการเงินที่ปรับปรุงในรูปสกุลดอลล่าร์สหรัฐนี้ ดังนั้นบริษัทฯ
จึงได้เปิดเผยงบการเงินดังกล่าวให้แก่ผู้ลงทุนที่สนใจด้วย

(หน่วย : พันเหรียญดอลล่าร์สหรัฐอเมริกา)

  ---------------------------------------- --------------- ---------------
  งบดุล                                     ณ วันที่           ณ วันที่
                                           31/12/2550      31/12/2549

  สินทรัพย์รวม                                428,943         356,918

  หนี้สินรวม                                  28,131          19,852

  ส่วนของผู้ถือหุ้นรวม                           400,812         337,066

  งบกำไรขาดทุน                              12 เดือน ถึง      12 เดือน ถึง
                                           31/12/2550      31/12/2549

  รายได้รวม                                 257,977         238,708

  ค่าใช้จ่ายรวม                               122,695         142,201

  กำไรก่อนดอกเบี้ยจ่าย,                        135,282         96,507
  ค่าใช้จ่ายทางการเงินและภาษีเงินได้นิติบุคคล                        

  ดอกเบี้ยจ่ายและค่าใช้จ่ายทางการเงิน             3,685           3,707

  กำไรสุทธิก่อนหักภาษีเงินได้นิติบุคคล               131,597         92,800

  กำไรสุทธิ                                  125,134         92,631
  ---------------------------------------- --------------- ---------------

[]

เบเคอร์ ทิลลี่ คอร์ปอเรท แอ็ดไวเซอรี่ เซอร์วิสเซส (ประเทศไทย) จำกัด 

(เดิมชื่อ บริษัท เบเคอร์ ทิลลี่ เอฟ เอ เอส (ประเทศไทย) จำกัด)

บริษัท พรีเชียส ชิพปิ้ง จำกัด (มหาชน)

รายงานการแปลงค่าเป็นเงินเหรียญดอลลาร์สหรัฐอเมริกา

สำหรับปี สิ้นสุดวันที่ 31 ธันวาคม 2550

เบเคอร์ ทิลลี่ คอร์ปอเรท แอ็ดไวเซอรี่ เซอร์วิสเซส (ประเทศไทย) จำกัด

ชั้น 21/1 อาคารสาธรซิตี้ทาวเวอร์ 175 ถนนสาทรใต้

แขวงทุ่งมหาเมฆ เขตสาทร กรุงเทพฯ 10120

โทรศัพท์ 02 679 5400 โทรสาร 02 679 5401

[]

ขอบเขตหน้าที่การทำงาน

เบเคอร์ ทิลลี่ คอร์ปอเรท แอ็ดไวเซอรี่ เซอร์วิสเซส (ประเทศไทย) จำกัด (“บีทีซีเอเอส”)
ไม่ได้ทำการตรวจสอบบัญชีหรือข้อมูลเพื่อการบริหารของบริษัท พรีเชียสชิพปิ้ง จำกัด (มหาชน)
(“พรีเชียส” หรือ “บริษัทฯ”) รวมทั้งไม่ได้ทำการพิสูจน์รายการค้าขายที่บันทึกไว้แต่อย่างใด ดังนั้น
บีทีซีเอเอส จึงไม่สามารถแสดงความคิดเห็นในตัวงบการเงินต่างๆ ได้
ความรับผิดชอบในเอกสารนี้จึงเป็นเพียงการแปลงค่าจากงบการเงินสกุลไทยบาทที่ได้รับการตรวจสอบแล้วให้อยู่ในรูปเงินเหรียญดอลลาร์สหรัฐอเมริกา

ไม่ว่าในกรณีใดๆ ก็ตาม บีทีซีเอเอส จะไม่ขอรับผิดในภาระขาดทุน ต้นทุน ค่าความเสียหาย
หรือค่าใช้จ่ายใดๆ ก็ตามที่เกิดขึ้นจากการกระทำฉ้อฉล การเสนอข้อมูลที่ไม่ถูกต้อง
หรือการตั้งใจผิดนัดชำระโดยบริษัทฯ กรรมการบริษัทฯ พนักงานบริษัทฯ หรือตัวแทนบริษัทฯ

รายงานฉบับนี้ได้รับการจัดทำขึ้นเพื่อเป็นข้อมูลของบริษัทฯ เจ้าหนี้ของบริษัทฯ
รวมถึงที่ปรึกษาทางกฎหมายและทางการเงินของบริษัทฯ บีทีซีเอเอส
ไม่ขอรับผิดชอบในพันธกรรมใดๆ ที่อาจมีต่อบุคคลอื่นที่ไม่ใช่บุคคลที่ระบุไว้ข้างต้น

บีทีซีเอเอส ขอจำกัดความรับผิดชอบใดๆที่เกิดจากความผิดพลาด หรือความไม่ถูกต้องในการแปลนี้
ในกรณีที่มีความขัดแย้งเกิดขึ้นระหว่างรายงานภาคภาษาอังกฤษและภาษาไทย
ขอให้ท่านยึดเอาตามรายงานภาคภาษาอังกฤษเป็นหลัก

[]

บทสรุปจากผู้บริหาร

เมื่อวันที่ 3 กุมภาพันธ์ 2547 บริษัท พรีเชียส ชิพปิ้ง จำกัด (มหาชน) (“พรีเชียส” หรือ
“บริษัทฯ”) ได้ว่าจ้างให้ บริษัท เบเคอร์ ทิลลี่ คอร์ปอเรท แอ็ดไวเซอรี่ เซอร์วิสเซส
(ประเทศไทย) จำกัด*(“บีทีซีเอเอส”)
จัดทำรายงานประจำไตรมาสเกี่ยวการปรับปรุงงบการเงินใหม่เป็นสกุลเงินเหรียญสหรัฐอเมริกา
(“เหรียญสรอ.”) ของบริษัทฯ โดยอิงจากงบการเงินรวมสกุลไทยบาทที่ได้รับการตรวจสอบ /
สอบทานขึ้น
การว่าจ้างดังกล่าวจะเป็นการตรวจทานการคำนวณตัวเลขและหลักเกณฑ์ที่ใช้ในการปรับปรุงค่างบดุลและงบกำไรขาดทุนใหม่เป็นเงินเหรียญสรอ.

ดังนั้น ข้อสรุปที่เกี่ยวกับการปรับปรุงค่างบการเงินสกุลไทยบาทใหม่ให้เป็นเงินเหรียญสรอ.
ได้ถูกแนบไว้ในภาคผนวกที่ 2

บีทีซีเอเอสได้ทำการรายงานผลจากการตรวจทานการปรับปรุงค่างบการเงินรวมใหม่ในรูปสกุลเงินเหรียญสรอ.
สำหรับปี สิ้นสุดวันที่ 31 ธันวาคม 2550 ในการตรวจทานดังกล่าว
บีทีซีเอเอสได้รับการช่วยเหลือและความร่วมมือจากพนักงานบริษัทฯ และผู้บริหารเป็นอย่างดี

งบดุล ณ วันที่ 31 ธันวาคม 2550 ที่ได้มีการแปลงค่าเป็นเงินเหรียญสรอ.
แล้วนั้นแสดงให้เห็นว่ามูลค่ารวมของสินทรัพย์และหนี้สินของบริษัทฯ เป็นจำนวนทั้งสิ้น 429
ล้านเหรียญสรอ. และ 28 ล้านเหรียญสรอ. ตามลำดับ ดังนั้นทุนเรือนหุ้นของบริษัทฯ ณ วันที่ 31
ธันวาคม 2550 จึงมีมูลค่า 401 ล้านเหรียญสรอ.

ในส่วนของงบกำไรขาดทุน มูลค่ารวมของรายได้และค่าใช้จ่าย
(ไม่รวมดอกเบี้ยจ่ายและค่าใช้จ่ายทางการเงิน) ของบริษัทฯ สำหรับปี สิ้นสุดวันที่ 31 ธันวาคม
2550 เป็นจำนวนทั้งสิ้น 258 ล้านเหรียญสรอ. และ 123 ล้านเหรียญสรอ. ตามลำดับ
กำไรสุทธิหลังจากหักรายการอื่นๆ อาทิ ดอกเบี้ยจ่ายและค่าใช้จ่ายทางการเงิน
และภาษีเงินได้นิติบุคคล จำนวน 10 ล้านเหรียญสรอ. แล้วนั้น เป็นจำนวนทั้งสิ้น 125
ล้านเหรียญสรอ. ส่วนยอดกำไรสะสมสิ้นปีมีมูลค่าเป็น 319 ล้านเหรียญสรอ.

*หมายเหตุ : บริษัท เบเคอร์ ทิลลี่ เอฟ เอ เอส (ประเทศไทย) จำกัด ได้เปลี่ยนชื่อเป็น บริษัท
เบเคอร์ ทิลลี่ คอร์ปอเรท แอ็ดไวเซอรี่

เซอร์วิสเซส (ประเทศไทย) จำกัด โดยมีผลตั้งแต่วันที่ 25 เมษายน 2549

[]

งบการเงิน

  ตารางที่ 1: งบดุลรวม ณ วันที่ 31 ธันวาคม 2550 – สินทรัพย์

[]

[]

  งบดุลรวม ณ วันที่ 31 ธันวาคม 2550 – หนี้สินและส่วนของผู้ถือหุ้น

[]

[]

งบกำไรขาดทุนรวมสำหรับปี สิ้นสุดวันที่ 31 ธันวาคม 2550 และ 2549

[]

[]

งบกำไรขาดทุนรวมสำหรับปี สิ้นสุดวันที่ 31 ธันวาคม 2550 และ 2549 (ต่อ)

[]

[]

นโยบายที่ใช้ในการปรับปรุงงบการเงินสกุลไทยบาทเป็นสกุลเงินเหรียญดอลลาร์สหรัฐอเมริกา
(“เหรียญสรอ.”)

ในการปรับปรุงงบการเงินนั้น ได้มีการพิจารณาถึงข้อกำหนดต่างๆ
ที่ระบุไว้ในมาตรฐานการบัญชีของไทย อย่างไรก็ตาม
เนื่องมาจากความเป็นเอกลักษณ์เฉพาะตัวในการปรับปรุงงบการเงินนี้
การจัดทำงบการเงินเหรียญสรอ.
นี้อาจไม่จำเป็นที่จะต้องเป็นไปตามมาตรฐานการบัญชีไทยแต่อย่างใด
ลักษณะเฉพาะตัวที่สำคัญอย่างหนึ่งในที่นี้เกิดขึ้นเนื่องจากสินทรัพย์ หนี้สิน และการค้าหลักๆ ของบริษัท
พรีเชียส ชิพปิ้ง จำกัด (มหาชน) (“บริษัทฯ”) ได้เกิดขึ้นโดยใช้เงินเหรียญสรอ. ในการซื้อขาย
แล้วจึงทำการแปลงค่าเป็นเงินสกุลไทยบาท ตามความต้องการของตลาดหลักทรัพย์แห่งประเทศไทย
จากที่ได้กล่าวมานี้สินทรัพย์ หนี้สิน และรายการค้าเหล่านี้จึงมีการปรับปรุงใหม่เป็นเงินเหรียญสรอ.
โดยใช้อัตราแลกเปลี่ยนจากธนาคารแห่งประเทศไทย หรืออัตราแลกเปลี่ยนโดยประมาณที่ใช้ ณ
วันที่ทำการแปลงค่าเป็นเงินไทยบาท อย่างไรก็ตาม
นโยบายนี้อาจใช้ไม่ได้กับการค้าขายที่บันทึกไว้ในงบกำไรขาดทุน
เนื่องจากจำเป็นจะต้องทำการหาอัตราแลกเปลี่ยน ณ วันที่มีการค้าขาย แต่ละครั้ง
ซึ่งในกรณีนี้อัตราแลกเปลี่ยนถัวเฉลี่ยถ่วงน้ำหนัก (ตามที่อธิบายไว้ในส่วนของงบกำไรขาดทุน)
จึงถูกนำมาใช้ในการแปลงค่าแทน

จากความเป็นเอกลักษณ์เฉพาะตัวตามที่ได้กล่าวมาแล้วข้างต้น เบเคอร์ ทิลลี่ คอร์ปอเรท
แอ็ดไวเซอรี่ เซอร์วิสเซส (ประเทศไทย) จำกัด (“บีทีซีเอเอส”)
ได้หานโยบายที่จะทำให้มั่นใจได้ว่าจะเป็นวิธีการปรับปรุงค่าที่เหมาะสมที่สุดในการแสดงมูลค่าและผลการดำเนินการของบริษัทฯ

พึงตระหนักว่าความรับผิดชอบของบีทีซีเอเอส จำกัด
ในรายงานฉบับนี้อยู่เพียงการตรวจสอบและรับรองการปรับปรุงงบการเงินใหม่เป็นสกุลเงินเหรียญสรอ.
ซึ่งจัดทำขึ้นโดยบริษัทอิงจากงบการเงินประจำไตรมาส / สำหรับงวดครึ่งปี / สำหรับงวดประจำปี
สกุลไทยบาทที่ได้รับการสอบทาน /
ตรวจสอบจากผู้ตรวจสอบบัญชีที่ได้รับการแต่งตั้งตามกฎหมายเท่านั้น ดังนั้น
ขอบเขตหน้าที่จึงจำกัดอยู่เพียงการตรวจทานความถูกต้องของการปรับปรุงงบการเงินใหม่เป็นสกุลเงินเหรียญสรอ.
เท่านั้น โดยอิงจากข้อมูลทางบัญชีที่มีอยู่แล้วในรูปสกุลเงินไทยบาท

จากที่ได้กล่าวมานี้ นโยบายการปรับปรุงงบดุลและงบกำไรขาดทุนของบริษัทฯ
มีรายละเอียดดังต่อไปนี้:

[]

งบดุล

การแปลงค่าจากเงินไทยบาทเป็นเงินเหรียญสรอ. ในรายการส่วนใหญ่ในงบดุลที่ได้รับการตรวจสอบ
/ สอบทานแล้วของบริษัทฯ นั้นจะใช้อัตราแลกเปลี่ยน ณ วันที่ในงบดุล
ในส่วนของสินทรัพย์จะใช้อัตราซื้อไทยบาท / เหรียญสรอ. ในการแปลงค่า
ส่วนหนี้สินจะใช้อัตราขายไทยบาท / เหรียญสรอ. ในการแปลงค่า อย่างไรก็ตาม
นโยบายนี้ไม่ได้ใช้ในการแปลงค่ารายการบางรายการ เนื่องจากบริษัทฯ
เห็นว่าการใช้นโยบายในรูปแบบอื่นจะแสดงการปรับปรุงค่าในรูปสกุลเงินเหรียญสรอ.
ได้ถูกต้องมากกว่า รายการต่างๆ ที่ใช้นโยบายในรูปแบบอื่นมีดังต่อไปนี้

-   เงินลงทุนที่เป็นเงินเหรียญสรอ. นั้น บริษัทฯ จะใช้อัตราแลกเปลี่ยน ณ
    วันที่ทำการลงทุนนั้นในการแปลงค่าเป็นเงินไทยบาท
    ดังนั้นในการปรับปรุงค่าใหม่จึงใช้อัตราแลกเปลี่ยนดังกล่าวในการแปลงค่ากลับเป็นเงินเหรียญสรอ.

-   เรือเดินทะเล และค่าใช้จ่ายในการซ่อมแซมและสำรวจเรือ (Drydock and Special
    Survey expenses) ตามกำหนดเวลานั้น ได้มีการซื้อขายกันเป็นเงินเหรียญสรอ.
    แล้วจึงแปลงค่าเป็นเงินไทยบาทโดยใช้อัตราแลกเปลี่ยน ณ วันซื้อ
    ดังนั้นในการปรับปรุงค่าใหม่จึงใช้อัตราแลกเปลี่ยนดังกล่าวในการแปลงค่ากลับเป็นเงินเหรียญสรอ.

  สินทรัพย์ที่มีการซื้อด้วยเงินไทยบาทนั้นจะถูกทำการแปลงค่าโดยใช้อัตราแลกเปลี่ยน ณ
  วันที่ซื้อในการแปลงค่าสินทรัพย์ที่เป็นเงินไทยบาทหลักๆ เช่น อาคารชุดและส่วนปรับปรุงอาคารชุด
  เป็นต้น อย่างไรก็ตาม สินทรัพย์ที่มีการซื้อด้วยเงินไทยบาทอื่น ได้แก่ อุปกรณ์สำนักงาน
  ส่วนปรับปรุงสัญญาเช่า ยานพาหนะ ส่วนตกแต่งและอุปกรณ์สำนักงาน และงานระหว่างก่อสร้าง
  ใช้อัตราแลกเปลี่ยน ณ วันที่งบดุล

  โปรดตระหนักว่ารายการใดๆ ที่มีอยู่ในบัญชีก่อนเดือนกรกฎาคม 2540 นั้น เช่น
  อาคารชุดและส่วนปรับปรุงอาคารชุดจะถูกแปลงค่าด้วยอัตราแลกเปลี่ยนไทยบาท / เหรียญสรอ.
  ที่ 25.5 เนื่องจากการ ลดค่าเงินบาทได้เริ่มเกิดขึ้นในเดือนกรกฎาคม 2540
  ในช่วงก่อนที่จะมีการลดค่าเงินบาทนั้น อัตราแลกเปลี่ยนไทยบาท / เหรียญสรอ.
  จะค่อนข้างคงที่อยู่ที่มูลค่า 25.5 บาท / 1 เหรียญสรอ.

  []

  ค่าเสื่อมราคาของสินทรัพย์ที่ซื้อด้วยเงินเหรียญสรอ. จะมีการปรับปรุงค่าโดยใช้อัตราแลกเปลี่ยน
  ณ วันที่ได้มาของสินทรัพย์ดังกล่าว อย่างไรก็ตาม
  ค่าเสื่อมราคาของสินทรัพย์ที่มีการซื้อด้วยเงินไทยบาทนั้น บริษัทฯ
  จะทำการแปลงค่าโดยใช้อัตราแลกเปลี่ยน ณ วันที่งบดุล ตามที่ได้กล่าวไปแล้วข้างต้น
  อัตราแลกเปลี่ยน ณ วันที่ซื้อถูกใช้ในการแปลงค่าเสื่อมราคาสินทรัพย์ที่เป็นเงินไทยบาทหลักๆ

-   เงินล่วงหน้าค่าจ้างต่อเรือ ส่วนใหญ่อยู่ในรูปเงินเหรียญสรอ.
    แล้วจึงแปลงค่าเป็นเงินไทยบาทโดยใช้อัตราแลกเปลี่ยน ณ วันที่จ่ายเงิน
    ดังนั้นในการปรับปรุงค่าใหม่
    จึงใช้อัตราแลกเปลี่ยนดังกล่าวในการแปลงค่ากลับเป็นเงินเหรียญสรอ.

-   ลูกหนี้และเจ้าหนี้การค้า และรายได้รับล่วงหน้า ได้มีการซื้อขายกันเป็นเงินเหรียญสรอ.
    แล้วจึงแปลงค่าเป็นเงินไทยบาทโดยใช้อัตราแลกเปลี่ยน ณ วันที่งบดุล
    ดังนั้นในการปรับปรุงค่าใหม่จึงใช้อัตราแลกเปลี่ยน ณ
    วันที่งบดุลในการแปลงค่ากลับเป็นเงินเหรียญสรอ.

-   ลักษณะของสินทรัพย์และหนี้สินหมุนเวียนอื่น โดยมากจะมีการหมุนเวียนอย่างมาก
    ดังนั้นการแปลงค่ารายการบัญชีดังกล่าวจึงใช้อัตราแลกเปลี่ยน ณ วันที่งบดุล

-   สินทรัพย์อื่น ๆ มีการซื้อขายกันเป็นเงินเหรียญสรอ.
    แล้วจึงแปลงค่าเป็นเงินไทยบาทโดยใช้อัตราแลกเปลี่ยน ณ วันที่งบดุล
    ดังนั้นในการปรับปรุงค่าใหม่จึงใช้อัตราแลกเปลี่ยน ณ
    วันที่งบดุลในการแปลงค่ากลับเป็นเงินเหรียญสรอ.

-   เงินกู้ยืมจากธนาคาร และดอกเบี้ยค้างจ่าย ส่วนใหญ่อยู่ในรูปเงินเหรียญสรอ.
    แล้วจึงแปลงค่าเป็นเงินไทยบาทโดยใช้อัตราแลกเปลี่ยน ณ วันที่งบดุล
    ดังนั้นในการปรับปรุงค่าใหม่จึงใช้อัตราแลกเปลี่ยน ณ
    วันที่งบดุลในการแปลงค่ากลับเป็นเงินเหรียญสรอ.

-   ส่วนได้เสียของผู้ถือหุ้นส่วนน้อยในกำไรสะสมของบริษัทย่อยของบริษัทฯ
    จะทำการแปลงค่าเป็นเงินไทยบาทโดยใช้อัตราแลกเปลี่ยน ณ วันที่งบดุล
    ดังนั้นในการปรับปรุงค่าใหม่จึงใช้อัตราแลกเปลี่ยน ณ วันที่งบดุล

[]

-   ผลต่างจากการแปลงค่างบการเงินที่เป็นเงินตราต่างประเทศโดยหลักๆ
    แล้วจะเกี่ยวข้องกับสินทรัพย์และหนี้สินที่เป็นสกุลเงินไทยบาทที่ถูกปรับปรุงค่าใหม่ให้เป็นสกุลเงินเหรียญ
    สรอ. โดยใช้อัตราแลกเปลี่ยนที่แตกต่างกัน ก่อให้เกิดความไม่สมดุลขึ้นในงบดุล
    กรณีเช่นนี้จะไม่เกิดขึ้นจากสินทรัพย์และหนี้สินที่เป็นสกุลเงินเหรียญสรอ.
    เนื่องจากเราทำการปรับปรุงค่าจากสกุลเงินไทยบาทกลับไปสู่มูลค่าดั้งเดิมในรูปเงินเหรียญสรอ.
    จึงเป็นที่เข้าใจได้ว่าผลสะสมในรูปเงินเหรียญสรอ.
    ของการปรับปรุงที่เกิดจากการแปลงค่างบการเงินที่เป็นเงินตราต่างประเทศนั้น
    ไม่ได้หมายถึงการปรับปรุงที่เกิดจากการแปลงค่าเป็นเงินไทยบาท

-   ทุนเรือนหุ้น และสำรอง จะทำการปรับปรุงค่าโดยใช้อัตราแลกเปลี่ยน ณ
    วันที่เกิดการเปลี่ยนแปลงในรายการ
    สำหรับรายการเพิ่มหรือลดทุนนั้นจะทำการปรับปรุงค่าโดยใช้อัตราแลกเปลี่ยนถั่วเฉลี่ยของเดือนที่รายการดังกล่าวเกิดขึ้น

งบกำไรขาดทุน

รายการส่วนใหญ่ในงบกำไรขาดทุนที่ได้รับการตรวจสอบ / สอบทานแล้วของบริษัทฯ
นั้นเป็นเงินเหรียญ สรอ. แล้วถูกแปลงค่าเป็นเงินไทยบาทโดยใช้อัตราแลกเปลี่ยน ณ ขณะนั้น[1]
เพื่อให้การปรับปรุงค่าใหม่ในการค้าขายแต่ละรายการนี้ถูกต้องสมบูรณ์จำเป็นจะต้องทำการหาอัตราแลกเปลี่ยน
ณ วันที่มีการค้าขายแต่ละครั้ง
นโยบายดังกล่าวอยู่นอกเหนือจากขอบเขตการตรวจทานของบีทีซีเอเอส
รายการเหล่านี้ได้มีการแปลงค่าโดยใช้อัตราแลกเปลี่ยนถัวเฉลี่ยถ่วงน้ำหนักรายเดือน[2]ภายในช่วงระยะเวลา
3 เดือน สิ้นสุดวันที่ 31 ธันวาคม 2550 ซึ่ง (หากรายได้ ค่าใช้จ่าย
และอัตราแลกเปลี่ยนค่อนข้างคงที่)
อัตราแลกเปลี่ยนดังกล่าวน่าจะประมาณอัตราแลกเปลี่ยนในอดีตสำหรับการค้าแต่ละรายการได้ อนึ่ง
นโยบายนี้ไม่ได้ใช้ในการแปลงค่ารายการบางรายการ เนื่องจากบริษัทฯ
เห็นว่าการใช้นโยบายในรูปแบบอื่นจะแสดงการปรับปรุงค่าในรูปสกุลเงินเหรียญสรอ.
ได้ถูกต้องยิ่งขึ้น รายการต่างๆ ที่ใช้นโยบายในรูปแบบอื่นมีดังต่อไปนี้

  []

-   ในทำนองเดียวกับรายการค่าเสื่อมราคาสะสมในงบดุล
    การแปลงค่าเสื่อมราคาของสินทรัพย์ที่ซื้อด้วยเงินเหรียญสรอ. จะใช้อัตราแลกเปลี่ยน ณ
    วันที่ได้มาของสินทรัพย์ดังกล่าว มิใช่อัตราแลกเปลี่ยนถัวเฉลี่ยถ่วงน้ำหนักรายเดือน
    อย่างไรก็ตาม ตามที่ได้กล่าวไปแล้วข้างต้นในส่วนของงบดุล
    นโยบายการแปลงค่าเสื่อมราคาของสินทรัพย์ที่เป็นเงินไทยบาทนั้น อัตราแลกเปลี่ยน ณ
    วันที่ได้มาของสินทรัพย์จึงถูกนำมาใช้ในส่วนของสินทรัพย์หลักที่เป็นเงินไทยบาท อย่างไรก็ตาม
    สินทรัพย์ที่เป็นเงินบาทอื่น เช่น ยานพาหนะ ส่วนตกแต่ง และอุปกรณ์สำนักงาน เป็นต้น
    จะถูกแปลงค่าด้วยอัตราแลกเปลี่ยนถัวเฉลี่ยถ่วงน้ำหนักรายเดือน

-   กำไร / ขาดทุนจากการขายสินทรัพย์ถาวรจะถูกแปลงค่าด้วยอัตราแลกเปลี่ยนไทยบาท /
    เหรียญสรอ. ที่แท้จริง ณ วันที่ขายสินทรัพย์ทั้งที่เป็นเงินไทยบาทและเงินเหรียญสรอ.

-   กำไร (ขาดทุน) จากอัตราแลกเปลี่ยนในงบกำไรขาดทุนในรูปสกุลเงินเหรียญสรอ.
    เกิดขึ้นจากรายการเกี่ยวกับเงินสินทรัพย์ถาวรย่อยๆ รวมถึงสินทรัพย์และหนี้สินหมุนเวียน
    ที่อยู่ในรูปสกุลเงินไทยบาท โดยมูลค่าของรายการเหล่านี้ในรูปเงินเหรียญสรอ.
    ได้เปลี่ยนแปลงไปจากมูลค่าในไตรมาสที่ผ่านมา
    เนื่องจากความซับซ้อนในการได้มาซึ่งตัวเลขโดยละเอียดในแต่ละรายการ
    จึงถือว่ารายการเหล่านี้ไม่มีการเปลี่ยนแปลงตลอดช่วงระยะเวลางบการเงิน
    นั่นคือตั้งแต่ไตรมาสที่ผ่านมา

-   เงินปันผลที่จ่ายให้แก่ผู้ถือหุ้นจะทำการปรับปรุงค่าโดยใช้อัตราแลกเปลี่ยน ณ วันที่จ่ายเงินปันผล

-   กำไรสะสมต้นปีได้ถูกปรับปรุงค่าด้วยอัตราแลกเปลี่ยนไทยบาท / เหรียญสรอ. ที่แท้จริง ณ
    ช่วงเวลาที่มีการบันทึกกำไรสะสม

[1] อัตราแลกเปลี่ยนเงินตราต่างประเทศที่ใช้เป็นอัตราแลกเปลี่ยนถัวเฉลี่ยประจำเดือนที่ได้จากธนาคารแห่งประเทศไทยหนึ่งเดือนก่อนหน้านี้
เช่นอัตราแลกเปลี่ยนไทยบาท / เหรียญสรอ.
โดยเฉลี่ยของเดือนเมษายนจะถูกนำไปใช้เป็นเกณฑ์การคำนวณตัวเลขในเดือนพฤษภาคม

[2] อัตราแลกเปลี่ยนถัวเฉลี่ยถ่วงน้ำหนัก
คำนวณจากอัตราแลกเปลี่ยนเฉลี่ยต่อเดือนของธนาคารแห่งประเทศไทย
ถูกถัวเฉลี่ยถ่วงน้ำหนักด้วยจำนวนวันทำการของเรือเดินทะเลของบริษัทฯ ในแต่ละเดือน